cyanic-selkie/wikianc huggingface dataset:
การให้วัคซีน
การปลูกฝีเพื่อป้องกันโรคฝีดาษเป็นความพยายามครั้งแรกๆ ในการป้องกันโรคติดเชื้อโดยมนุษย์ และวัคซีนโรคฝีดาษก็เป็นวัคซีนชนิดแรกของโลกที่ถูกผลิตตามมา โดยถูกผลิตขึ้นใน ค.ศ. 1796 โดยแพทย์ชาวอังกฤษชื่อเอ็ดเวิร์ด เจนเนอร์ แม้จะมีคนอีกไม่น้อยกว่า 6 คนได้ใช้หลักการเดียวกันนี้พยายามทำวัคซีนมาก่อนแล้วแต่เขาเป็นคนแรกที่ได้ตีพิมพ์หลักฐานการค้นพบ ประสิทธิภาพ และคำแนะนำในการผลิตวัคซีนนี้แก่สาธารณะ ต่อมาหลุยส์ ปาสเตอร์ได้นำแนวคิดนี้ไปพัฒนาแนวคิดว่าด้วยจุลชีววิทยา วิธีการสร้างภูมิคุ้มกันเช่นนี้ถูกเรียกว่าการให้วัคซีน (vaccination) เนื่องจากวิธีแรกๆ ในการผลิตวัคซีนนั้นทำจากไวรัสที่ทำให้เกิดการติดเชื้อในวัว (ภาษาลาตินว่า vacca) ฝีดาษเป็นโรคที่ติดต่อได้ง่ายและมีอันตรายถึงแก่ชีวิต ผู้ใหญ่ที่ติดเชื้อจะเสียชีวิต 20-60% และเด็กจะเสียชีวิต 80% โรคนี้เป็นสาเหตุของการเสียชีวิตของคนราว 300-500 ล้านคนในศตวรรษที่ 20 ก่อนที่จะถูกกำจัดหมดไปใน ค.ศ. 1979
ในบางสังคมยังมีข้อถกเถียงเรื่องการให้วัคซีนในหลายประเด็น ทั้งทางวิทยาศาสตร์ จริยธรรม การเมือง ความปลอดภัยทางการแพทย์ และทางศาสนา การบาดเจ็บจากวัคซีนนั้นเกิดขึ้นจริงแต่พบได้น้อยมาก ในสหรัฐอเมริกาผู้ที่ได้รับความเสียหายจากการรับวัคซีนจะได้รับค่าชดเชยจากโครงการชดเชยการบาดเจ็บจากวัคซีนแห่งชาติ ความสำเร็จของการป้องกันโรคด้วยการให้วัคซีนในช่วงแรกทำให้ได้รับการยอมรับจากสังคม โครงการให้วัคซีนเป็นวงกว้างเช่นที่ทำโดยรัฐบาลนั้นมีส่วนสำคัญมากในการลดอุบัติการณ์ของการเกิดโรคติดเชื้อในหลายๆ พื้นที่
ซูเปอร์มาริโอบราเธอส์: เดอะลอสต์เลเวลส์
ซูเปอร์มาริโอบราเธอส์ 2 (Super Mario Bros 2.) เป็นเกมแอ็กชันแพลตฟอร์มจอเลื่อนไปด้านข้าง พัฒนาและจำหน่ายโดยนินเท็นโดเป็นภาคต่อของเกมซูเปอร์มาริโอบราเธอส์ (1985) เกมมีรูปแบบและการเล่นส่วนใหญ่คล้าย ๆ เว้นแต่ระดับความยากที่เพิ่มขึ้น มาริโอหรือลุยจิออเดินทางเพื่อช่วยชีวิตเจ้าหญิงจากบาวเซอร์ เช่นเดียวกับภาคแรก แต่เกมไม่มีตัวเลือกให้เล่นสองคน และลุยจิจะแตกต่างจากพี่ชายฝาแฝด โดยตัวจะเสียดสีกับพื้นน้อยลง และกระโดดได้สูงขึ้น เดอะลอสต์เลเวลส์ยังเสนออุปสรรคชนิดใหม่ เช่น เพาเวอร์อัปเห็ดพิษ วาร์ปไปด่านก่อนหน้า และลมหมุนกลางอากาศ เกมมีด่าน 52 ด่านตลอดโลกทั้ง 13 โลก
รายชื่อตัวละครในกังฟูแพนด้า
อาจารย์โป ปิง
ในภาคแรก โปทำงานช่วยขายเฝอให้กับบิดาบุตรธรรม แต่เขาชื่นชอบกังฟูมาก เขาได้รับคัดเลือกเป็นนักรบมังกรอันเนื่องจากความบังเอิญที่เขาพยายามจะชมการแข่งขันของห้าผู้พิทักษ์ แต่เขามาช้าและประตูปิดไปก่อน เขาใช้เก้าอี้ติดระเบิดพุ่งขึ้นสู่ท้องฟ้า จนร่วงตกสู่เวทีลานประลอง เมื่อเขาลืมตาขึ้นมา พบว่าอาจารย์อูเกวชี้นิ้วมายังตน ภารกิจของโป คือ การปราบไต้ลุง ซึ่งเขาทำได้สำเร็จ
ในภาคสอง โปได้รับรู้ถึงเรื่องราวในวัยเด็กที่พลัดพรากจากครอบครัว เนื่องจากการกวาดล้างแพนด้าของอ๋องเช็น นกยูงผู้ต้องการครอบครองแผ่นดินจีนและทราบคำทำนายว่าเขาจะถูกปราบโดยจอมยุทธแห่งดำและขาว ในตอนแรก โปไม่สามารถยอมรับเรื่องเหล่านี้ แต่เมื่อเขาได้ฟังคำเตือนของนางพยากรณ์ เขาจึงสามารถสงบจิตและปราบอ๋องเช็นได้ในที่สุด
ในภาคสาม ชิฟูมอบบทบาทให้โปเป็นอาจารย์ผู้สอน แต่โปยังไม่สามารถบรรลุขั้นนั้นได้ในตอนแรก ในภาคนี้ โปได้พบบิดาแท้ ๆ ของตน และได้เดินทางไปยังหมู่บ้านแพนด้า
ไทยคม (บริษัท)
บริษัท ไทยคม จำกัด (มหาชน)  (Thaicom Public Company Limited) เดิมชื่อ บริษัท ชินแซทเทลไลท์ จำกัด (มหาชน) (Shin Satellite Public Company Limited) เป็นบริษัทแรกและบริษัทเดียวของประเทศไทยที่เป็นผู้ให้บริการธุรกิจดาวเทียมเชิงพาณิชย์ ได้รับสัมปทานจากกระทรวงคมนาคม (ปัจจุบันอำนาจการดูแลสัญญาถูกโอนไปยัง กระทรวงเทคโนโลยีสารสนเทศและการสื่อสาร) ในปี พ.ศ. 2534 เพื่อดำเนินการจัดส่งดาวเทียมขึ้นสู่วงโคจรและให้บริการช่องสัญญาณดาวเทียม รวมถึงบริหารงานโครงการดาวเทียมไทยคมภายใต้ข้อตกลงแบบ BTO (Build-Transfer-Operate)
ดาวเทียมในจัดการ
Shenington เป็นบริษัทเพื่อการลงทุนที่จดทะเบียนในประเทศสิงคโปร์ เพื่อลงทุนด้านการสื่อสารโทรคมนาคมในระดับนานาชาติ ซึ่ง SATTEL ได้เข้าซื้อกิจการของ Shenington เมื่อวันที่ 27 กันยายน 2542 ในราคา 50 ล้านบาท ซึ่งมีธุรกิจในเครือคือ บริษัท ลาวโทรคมนาคม จำกัด และ บริษัท กัมพูชา ชินวัตร จำกัด Shenington มีบริษัทในเครือ ได้แก่:
LTC เป็นบริษัทร่วมทุนระหว่าง Shenington กับรัฐบาลลาว ในสัดส่วนการถือหุ้นร้อยละ 49 และ 51 ตามลำดับ เพื่อดำเนินกิจการให้บริการสื่อสารโทรคมนาคมแบบครบวงจรในประเทศลาว โดยมีบริการต่างๆประกอบด้วยบริการโทรศัพท์พื้นฐานระบบ Public Switched Telephone Network (PSTN), บริการโทรศพท์เคลื่อนที่ทั้ง Postpaid และ Prepaid ในระบบ GSM 900, International Direct Dialing (IDD), โทรศัพท์สาธารณะ วิทยุติดตามตัว และบริการอินเทอร์เน็ต
กีฬาทวิกีฬาฤดูหนาวในโอลิมปิกเยาวชนฤดูหนาว 2020 – ประเภทผลัดผสม
กีฬาทวิกีฬาฤดูหนาวในโอลิมปิกเยาวชนฤดูหนาว 2020 ประเภทผลัดผสม เป็นการแข่งขันกีฬาทวิกีฬาฤดูหนาวที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 15 มกราคม ค.ศ.2020 โดยได้จัดขึ้นที่ Les Tuffes Nordic Centre ซึ่งการแข่งขันกีฬาทวิกีฬาฤดูหนาวครั้งนี้มีนักกีฬาเข้าร่วมแข่งขัน 100 คน จาก 25 ประเทศ
ผู้ที่ได้รับรางวัลชนะเลิศเหรียญทองคือ Martina Trabucchi, Linda Zingerle, Nicolò Betemps และ Marco Barale นักกีฬาจากประเทศอิตาลี
สโมสรฟุตบอลนิวคาสเซิลยูไนเต็ดในฤดูกาล 2006–07
ใน ฤดูกาล 2006-07 นิวคาสเซิลยูไนเต็ดแข่งขันอยู่ในเอฟเอพรีเมียร์ลีก
ชุดแข่งขัน
ชุดที่สวมในฤดูกาล 2006-07 เป็นชุดโดยอาดิดาส และผู้สนับสนุนหลักของทีมคือนอร์ทเทิร์นร็อค
ย้ายเข้า
{| border="0" width="100%"
ย้ายออก
{| border="0" width="100%"
พระที่นั่งอาภรณ์ภิโมกข์ปราสาท
พระที่นั่งอาภรณ์ภิโมกข์ปราสาท เป็นพระที่นั่งโถงทรงปราสาทจัตุรมุขประกอบเครื่องยอดบุษบก โดยมุขรี (ด้านยาว) สั้นกว่ามุขด้านสกัด (ด้านกว้าง) มีเชิงเทินเกยเทียบพระยานคานหาม ตั้งอยู่ระหว่าง พระที่นั่งจักรีมหาปราสาท และ พระที่นั่งดุสิตมหาปราสาท ด้านหน้าพระที่นั่งราชกรันยสภา สร้างขึ้นโดยพระบาทสมเด็จพระปรเมนทรมหามงกุฎ พระจอมเกล้าเจ้าอยู่หัว ภายในพระบรมมหาราชวังชั้นกลาง เดิมทีใช้เป็นที่ประกอบพระราชพิธีโสกันต์ (โกนจุก) และยังเคยใช้เป็นที่ประทับเกยเสด็จบนพระราชยานคานหามด้วย นอกจากนี้ ความสวยงามด้วยสถาปัตยกรรมไทยแท้นี้ ได้รับการยกย่องให้เป็นศิลปกรรมประจำชาติแขนงหนึ่งในหลาย ๆ แขนง ที่เรียกกันว่า ศาลาไทย
พระที่นั่งแห่งนี้พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สร้างขึ้นโดยจำลองขึ้น มีชื่อว่า พระที่นั่งไอศวรรย์ทิพยอาสน์ ตั้งอยู่ใน พระราชวังบางปะอิน จังหวัดพระนครศรีอยุธยา อีกด้วย
สภาวอลลูน
สภาวอลลูน (Parlement wallon; Wallonisches Parlament) หรือ สภาวอลโลเนีย (Parlement de Wallonie; Parlament der Wallonie) เป็นสภานิติบัญญัติแห่งแคว้นวอลลูน (หรือวอลโลเนีย) อันเป็นหนึ่งในเขตการปกครองของเบลเยียม (อีกสองแคว้นได้แก่แคว้นเฟลมิชและแคว้นนครหลวงบรัสเซลส์) ที่ทำการสภาซึ่งเป็นสถานพยาบาลเก่าแซ็ง-ฌีลตั้งอยู่บริเวณที่แม่น้ำเมิซและแม่น้ำซ็องบร์มาบรรจบกันในเมืองนามูร์ซึ่งเป็นเมืองหลวงของแคว้น แม่น้ำสายหลักทั้งสองเป็นแม่น้ำสายหลักของเขตอุตสาหกรรมเก่า ซียงแอ็งดุสทรีแยล ซึ่งพื้นที่ที่มีผู้อยู่อาศัยมากที่สุดในวอลโลเนีย ฝั่งตรงข้ามแม่น้ำเมิซเป็นที่ตั้งของ เอลีแซ็ต ที่ทำการรัฐบาลวอลลูน
องค์ประกอบ
สมาชิกทั้งหมดของสภาวอลลูนโดยตำแหน่งถือเป็นสมาชิกสภาประชาคมฝรั่งเศส ยกเว้นสมาชิกผู้พูดภาษาเยอรมัน (ในปัจจุบันมี 2 คน) ซึ่งเป็นผู้แทนประชากรผู้พูดภาษาเยอรมันในแคว้นวอลลูนและเป็นสมาชิกที่ปรึกษาในสภาประชาคมผู้พูดภาษาเยอรมัน สภาวอลลูนมีบทบาทหน้าที่ดังนี้
สุพรรณิการ์ จำเริญชัย
สุพรรณิการ์ จำเริญชัย (เกิด 2 มีนาคม พ.ศ. 2542) เป็นนักแสดงและนางงามชาวไทย โด่งดังจากการเป็นมิสแกรนด์อุดรธานี 2020
ประวัติ
สุพรรณิการ์ จำเริญชัย มีชื่อเล่นว่า ฝ้าย เกิดเมื่อวันที่ 2 มีนาคม พ.ศ. 2542 เป็นลูกคนโตในบรรดาพี่น้อง 5 คนโดยมีพ่อเป็นคนขอนแก่น แม่เป็นคนนครราชสีมา จบการศึกษาระดับประถมศึกษาจาก โรงเรียนสารสาสน์วิเทศบางบอน ระดับชั้นมัธยมศึกษาจาก โรงเรียนราชประชานุเคราะห์ ๔๗ จังหวัดเพชรบุรี ระดับปริญญาตรีจาก มหาวิทยาลัยรัตนบัณฑิต โดยในช่วงเรียนมหาวิทยาลัยเธอได้ทำงานพาร์ทไทม์ตามห้างสรรพสินค้า
เข้าสู่วงการ
ก่อนเข้าสู่วงการเธอได้เข้าประกวดนางงามเวที มิสแกรนด์ร้อยเอ็ด 2019 และในปีเดียวกันเธอก็ได้เข้าประกวดอีกครั้งในเวที มิสแกรนด์อำนาจเจริญ 2019 กระทั่งเข้าสู่วงการจากการเป็นแดนเซอร์ให้ศิลปินดารา และเป็นตัวประกอบในละครโทรทัศน์ ต่อมาเธอตัดสินใจไปคัดเลือกเป็นนักแสดงแทนของญาญ่าในละครเรื่อง กลิ่นกาสะลอง ซึ่งเปิดรับสมัครแต่ไม่ผ่าน หลังจากนั้นเธอจึงไปคัดเลือกเป็นตัวประกอบในละครอีกเรื่องหนึ่ง แต่ทีมงานของละครเรื่องกลิ่นกาสะลอง มาบังเอิญเห็นเธอตรงช่วงท้ายทอยพอดี จึงได้เรียกเธอให้กลับไปคัดเลือกบท ซ้องปีป และ กาสะลอง ซึ่งเธอก็ได้รับเลือกเป็นนักแสดงแทนของ ญาญ่า
หลังจากละครเรื่องนี้เธอก็เริ่มมีชื่อเสียงและเป็นที่รู้จัก เธอก็ได้กลับไปประกวดเวที มิสแกรนด์ไทยแลนด์ อีกครั้งจนได้เป็น มิสแกรนด์อุดรธานี 2020 ในปี พ.ศ. 2565 สุพรรณิการ์ ได้เข้าประกวดในเวที นางสาวเชียงใหม่ 2565 โดยได้ตำแหน่ง รองอันดับ 2 นอกจากนี้เธอยังได้ร่วมแสดงรับเชิญในละครเรื่อง อ้ายข่อยฮักเจ้า ในบท ผีแม่ม่ายในเมืองผี
ศิลปะการต่อสู้เกาหลี
ศิลปะการต่อสู้เกาหลี (อักษรฮันกึล: 무술 หรือ 무예, อักษรฮันจา: 武術 หรือ 武藝) คือหลักปฏิบัติหรือยุทธวิธีทางการต่อสู้ที่มีการบันทึกลงในประวัติศาสตร์ของประเทศเกาหลี แต่ได้รับการดัดแปลงให้ใช้งานได้เพื่อจุดประสงค์ทางทหารและเพื่อการพัฒนาและสร้างสรรค์ส่วนบุคคล ศิลปะการต่อสู้ใช้อาวุธที่มีชื่อเสียงของเกาหลีคือการยิงธนูและกีฬาฟันดาบคึมโดซึ่งมีลักษณะคล้ายคลึงกับกีฬาฟันดาบเค็นโดของญี่ปุ่น ศิลปะการต่อสู้มือเปล่าของเกาหลีที่มีชื่อเสียงที่สุดคือเทควันโดและฮับกีโด กระนั้น ศิลปะการต่อสู้เก่าแก่เช่นมวยปล้ำชีรึมและมวยใช้เท้าแทกย็อนก็เริ่มเป็นที่นิยมทั้งในและนอกประเทศเกาหลีแล้ว ในเดือนพฤศจิกายน ค.ศ. 2011 องค์การการศึกษา วิทยาศาสตร์ และวัฒนธรรมแห่งสหประชาชาติได้ลงชื่อมวยแทกย็อนให้เป็นมรดกทางวัฒนธรรมที่จับต้องไม่ได้ นอกจากนั้นยังมีการฟื้นฟูศิลปะการฟันดาบดั้งเดิมของเกาหลีรวมทั้งการต่อสู้ด้วยมีดและธนู ปัจจุบัน ศิลปะการต่อสู้เกาหลีได้รับการฝึกสอนอย่างแพร่หลายทั่วโลก ผู้คนมากกว่าหนึ่งในร้อยจากทั่วโลกได้ฝึกฝนเทควันโดอย่างน้อยหนึ่งรูปแบบ
ประวัติเริ่มแรก
มวยปล้ำชีรึมเป็นรูปแบบการต่อสู้บนพื้นหรือในท่านอนที่เก่าแก่ที่สุดของเกาหลี ในขณะที่ซูบัก/แทกย็อนเป็นมวยแนวตั้งสำหรับทหารราบ อาวุธเปรียบเสมือนส่วนต่อออกมาจากการต่อสู้มือเปล่า นอกจากถูกใช้ในการฝึกทหารแล้วรูปแบบศิลปะการต่อสู้ทั้งสองนี้ยังเป็นที่นิยมในหมู่พลเรือนในงานประเพณีที่มีการเต้นรำ, หน้ากาก, กายกรรม และกีฬาการต่อสู้ ศิลปะการต่อสู้เหล่านี้ยังจัดว่าเป็นพลศึกษาอีกด้วย แต่ชาวเกาหลี (และชาวมองโกลที่อยู่ใกล้เคียง) ยึดถือพึ่งพาการใช้คันธนูและลูกศรในการรบมากกว่าการต่อสู้ระยะประชิด
บริการสุขภาพแห่งชาติ
บริการสุขภาพแห่งชาติ (National Health Service) หรือ เอ็นเอชเอส (NHS) เป็นคำกว้าง ๆ ใช้เรียกระบบบริการสุขภาพที่รัฐบาลเป็นผู้อุดหนุนในสหราชอาณาจักร นับตั้งแต่ปี 1948 ระบบเอ็นเอชเอสได้รับการอุดหนุนจากงบประมาณภาษี ปัจจุบันมีระบบสามระบบที่เรียกชื่อว่า "เอ็นเอชเอส" (เอ็นเอชเอส อังกฤษ, เอ็นเอชเอส สกอตแลนด์ และเอ็นเอชเอส เวลส์) ส่วนในไอร์แลนด์เหนือมีเอชเอสซี (HSC) แต่ยังคงเรียกกันในท้องถิ่นว่า "เอ็นเอชเอส" ระบบทั้งสี่ตั้งขึ้นในปี 1948 เพื่อเป็นการปฏิรูปสังคมครั้งใหญ่หลังสงครามโลกครั้งที่สองสิ้นสุด หลักการในการก่อตั้ง NHS คือการเป็นระบบสุขภาพที่ครอบคลุม เป็นสากล และไม่มีค่าใช้จ่าย ให้บริการตามความจำเป็นทางการแพทย์ ไม่ใช่ตามอำนาจการจ่ายของบุคคล แต่ละระบบให้บริการสุขภาพที่มีระดับไม่มีค่าใช้จ่ายแตกต่างกันไป ยกเว้นเพียงบริการทันตกรรมและบริการโดยจักษุแพทย์ ในประเทศอังกฤษ ผู้ป่วยของเอ็นเอชเอสจะต้องจ่ายค่ายา ยกเว้นผู้ป่วยที่อายุมากกว่า 60 ปี และผู้ได้รับประโยชน์พิเศษจากรัฐบาล
เอ็นเอชเอสในทั้งสี่ประเทศรวมกันว่าจ้างงานจำนวน 1.6 ล้านตำแหน่งในปี 2015–2016 ด้วยงบประมาณรวม 136,700 ล้านปอนด์ ในปี 2014 ผู้ให้บริการทางการแพทย์ทั้งสหราชอาณาจักรอยู่ที่ 2,165,043 คน คิดเป็นอังกฤษ 1,789,586 คน, สกอตแลนด์ 198,368 คน, เวลส์ 110,292 คน และไอร์แลนด์เหนือ 66,797 คน ในปี 2017 ในสหราชอาณาจักรมีพยาบาลขึ้นทะเบียนแล้วรวม 691,000 คน ลดลง 1,783 คนจากปีก่อน เป็นครั้งแรกที่จำนวนพยาบาลในระบบลดลงนับตั้งแต่ปี 2008 ทุก ๆ 24 ชั่วโมงจะมีผู้ป่วยเข้าสู่ระบบหนึ่งล้านคน และด้วยจำนวนผู้ให้บริการ 1.7 ล้านคน เอ็นเอชเอสเป็นผู้จ้างงานที่ใหญ่ที่สุดอันดับห้าของโลก และยังถือเป็นหน่วยงานรัฐบาลที่ไม่ใช่ทางการทหารที่ใหญ่ที่สุดในโลก
สำหรับการซื้อยา เอ็นเอชเอสทั้งสี่มีอำนาจทางตลาดที่สูงมากจนส่งผลต่อราคายาในระดับโลก และโดยทั่วไปแล้วจะพยายามคิดราคายาให้ต่ำ ระบบการประเมินยาของสหราชอาณาจักรยังถูกนำไปประบใช้หรือนำไปใช้ในอีกหลายประเทศทั่วโลก
ผู้มีสิทธิเข้ารับการรักษา
ทุกบุคคลที่อาศัยอยู่ในสหราชอาณาจักรสามารถใช้บริการของเอ็นเอชเอสได้โดยไม่ต้องจ่ายค่าบริการเต็มจำนวน อย่างไรก็ตาม มีทันตกรรมเอ็นเอชเอส และบริการจักษุแพทย์ที่เรียกค่าบริการตามมาตรฐานที่ตั้งไว้แตกต่างกันไปตามสี่ระบบของสี่ประเทศ ผู้ป่วยส่วนใหญ่ต้องจ่ายค่ายาเอง ยกเว้นเพียงบางส่วนเท่านั้น
อะไนริน เบวัน เขียนเกี่ยวกับการครอบคลุมระบบเอ็นเอชเอสถึงผู้ที่เดินทางจากต่างประเทศมายังสหราชอาณาจักรไว้ในปี 1952 ว่า "ดูจะเป็นการไม่ฉลาดและใจแคบที่จะสงวนบริการไม่เสียค่าใช้จ่ายนี้ไว้ไม่ให้ผู้เดินทางมาบริเตนได้รับบริการ เราจะแยกผู้เดินทางเข้ามาออกจากทุกคนอย่างไรเล่า? พบเมืองบริเตนทุกคนต้องพกบัตรประชาชนติดตัวไปตลอดทุกที่ที่ไป เพื่อพิสูจน์ว่าตนไม่ใช่ผู้เดินทางมาบริเตนงั้นหรือ? ถ้าจะแยกแพะกับแกะออกจากกัน ทั้งคู่ [ทั้งแพะและแกะ] ก็ต้องระบุตัวตนของตนเองไว้ด้วย ความพยายามที่เริ่มต้นเป็นการเก็บเอ็นเอชเอสไว้กับแค่พวกเรา ในภายหลังจะกลายมาเป็นเหตุรำคาญใจสำหรับทุก ๆ คนแทน"
การขยายสิทธิรักษาโดยไม่เสียค่าใช้จ่ายไปยังบุคคลที่ไม่ใช่พลเมืองสหราชอาณาจักรถูกจำกัดอย่างมาก และมีข้อกำหนดควบคุมการเก็บค่าบริการสุขภาพของผู้เดินทางมาจากต่างประเทศประกาศใช้ใหม่ในปี 2015
เทศมณฑลเบรอยีลา
เบรอยีลา (Brăila, ) เป็นเทศมณฑลแห่งหนึ่งของประเทศโรมาเนีย เมืองที่ตั้งเทศมณฑลคือเบรอยีลา
ประชากร
ณ วันที่ 20 ตุลาคม ค.ศ. 2011 เทศมณฑลเบรอยีลามีประชากรทั้งหมด 304,925 คน และมีความหนาแน่น 64 คนต่อตารางกิโลเมตร โดยประกอบด้วย:
หลิน เจิ้งอิง
หลิน เจิ้งอิง อดีตนักแสดง ผู้กำกับภาพยนตร์ และผู้อำนวยการสร้างภาพยนตร์ ชาวฮ่องกงผู้ล่วงลับ
มีชื่อจริงแต่แรกเกิดว่า หลิน เกิ้นเป่า (林根寶) ครอบครัวของเขามีตนกำเนิดที่เซี่ยงไฮ้ ประเทศจีน เริ่มต้นอาชีพนักแสดงด้วยการเป็นเด็กฝึกหัดงิ้วในโรงเรียนสอนอุปรากรณ์จีน ที่ฮ่องกง ด้วยรูปร่างที่เล็ก ผอมบาง ทำให้มักได้รับบทประจำเป็นตัวนาง ซึ่งความถนัดดังกล่าวนี้ได้สืบทอดต่อเนื่องมาเมื่อได้ก้าวสู่วงการภาพยนตร์ ทำให้มักจะได้รับหน้าที่เป็นสแตนด์อินให้กับนักแสดงหญิง ต่อมา หง จินเป่าชักชวนให้เข้าร่วมทีมสตั้นแมน และตัวประกอบในภาพยนตร์กังฟูและกำลังภายใน ซึ่งก็ได้รับบทเด่นและบทรองมาเรื่อย เช่น A Touch of Zen ใน ค.ศ. 1971 และ Fist of Fury ใน ค.ศ. 1972
จนกระทั่งใน ค.ศ. 1985 โด่งดังจากภาพยนตร์เรื่อง Mr. Vampire ในบทของ อาจิ่ว นักพรต ลัทธิเหมาซาน ผู้ชำนาญการปราบผี ซึ่งกลายเป็นบทเด่นประจำตัว ซึ่งได้รับบทเดิมนี้และบทที่ใกล้เคียงซ้ำต่อมาอีกหลายเรื่องด้วยกัน จนกลายเป็นเอกลักษณ์ประจำตัวไป
ในบั้นปลายชีวิตการแสดง หลิน เจิ้งอิง ได้ร่วมแสดงในภาพยนตร์ต้นทุนต่ำรวมทั้งซีรีส์หรือละครโทรทัศน์ ซึ่งก็ได้รับบทของอาจารย์ปราบผีอีก โดยมีผลงานเรื่องสุดท้ายคือ Vampire Expert
หลิน เจิ้งอิงเสียชีวิตด้วยโรคมะเร็งตับ ในวันที่ 8 พฤศจิกายน ค.ศ. 1997 ที่โรงพยาบาลเซนต์เทเรซา ฮ่องกง อายุได้ 49 ปี
แฟรงก์เฟิร์ต (แก้ความกำกวม)
แฟรงก์เฟิร์ต หรือ ฟรังค์ฟวร์ท เป็นชื่อของสถานที่หลายแห่ง โดยสะกดจาก Frankfort, Frankfurt หรือ Frankford ในตัวอักษรละติน โดยเมืองในชื่อนี้ที่เป็นที่รู้จักมากสุดคือ แฟรงก์เฟิร์ต ในประเทศเยอรมนี
แหลมเหนือ
แหลมเหนือ (อังกฤษ: North Cape; นอร์เวย์: Nordkapp) เป็นแหลมที่อยู่ปลายเกาะมาเกโรยา ในภาคเหนือของประเทศนอร์เวย์ ตัวแหลมมีความสูง 307 เมตรจากระดับน้ำทะเลเป็นหน้าผาที่สูงชันตั้งอยู่ ณ ละติจูด 71° 10’  21” เหนือ และลองจิจูด 25° 47’ 40” ตะวันออก ซึ่งในความเป็นจริงแล้วยังมีแหลมชื่อ “คนิฟสเกลลอดเดน” ที่อยู่ห่างออกไปทางเหนือว่า 1500 เมตรที่อยู่ขึ้นไปทางเหนือมากกว่า
แหลมเหนือได้รับการตั้งชื่อโดยนักสำรวจชาวอังกฤษชื่อ ริชาร์ด ชานเซลเลอร์ เมื่อ พ.ศ. 2076 ในขณะที่ผ่านจุดนี้ไปเพื่อค้นหาเส้นทางเดินเรือด้านตะวันออกเฉียงเหนือ หลังจากนั้น แหลมนี้ก็ได้มีผู้แวะมาเยือนเป็นครั้งคราวโดยนักสำรวจอื่นๆ ผู้ชอบการผจญภัยปีนป่ายหน้าผาที่ชันเกือบตั้งฉากเพื่อขึ้นไปยังบนที่ราบส่วนบน ผู้มาเยือนที่มีชื่อเสียงได้แก่ พระเจ้าออสกา ที่ 2 แห่งนอร์เวย์ ทรงเยือนเมื่อ พ.ศ. 2416 และพระบาทสมเด็จพระจุลจอมเกล้าเจ้าอยู่หัวทรงเยือนเมื่อวันที่ 12 กรกฎาคม พ.ศ. 2450 และในระหว่างสงครามโลกครั้งที่ 2 ได้มีการบสำคัญที่เรียกชื่อว่า การสู้รบแห่งแหลมเหนือ ในมหาสมุทรอาร์กติก ณ บริเวณใกล้กับแหลมเหนือ
ปัจจุบันแหลมเหนือเป็นจุดดึงดูดนักท่องเที่ยวของนอร์เวย์ที่ผู้คนไปชมพระอาทิตย์เที่ยงคืนในฤดูร้อนกันมาก และที่แหลมแห่งนี้มีพิพิธภัณฑ์แสดงนิทรรศการประวัติของแหลมเหนือซึ่งรวมถึงพระราชประวัติในการเยือนเสด็จของพระบาทสมเด็จพระเจ้าอยู่หัวในครั้งนั้นด้วย
อนุกรมบัลเมอร์
อนุกรมบัลเมอร์ (Balmer series) เป็นชุดของเส้นสเปกตรัมของอะตอมไฮโดรเจนในย่านสเปกตรัมที่มองเห็นได้ไปจนถึงรังสีอัลตราไวโอเลตใกล้ ในบรรดาเส้นสเปกตรัมของอะตอมไฮโดรเจน 4 เส้นต่อไปนี้ได้รับการยืนยันในบริเวณแสงที่มองเห็นได้ และตั้งชื่อตามลำดับอักษรกรีก
ในปี 1885 โยฮัน ยาค็อพ บัลเมอร์ ชาวสวิตเซอร์แลนด์ค้นพบว่าความยาวคลื่น λ ของเส้นทั้ง 4 ด้านบนคือ
นี่เรียกว่าเป็นสูตรของบัลเมอร์ โดยที่ f = 364.56 nm, n = 3, 4, 5, 6, ...
สำหรับในลำดับถัดจากนั้นไป สเปกตรัมเส้นที่ n>7 ตรวจพบได้ในย่านรังสีอัลตราไวโอเลตใกล้
อนุกรมบัลเมอร์นี้ถือเป็นกรณีพิเศษของสูตรรืดแบร์ย
เส้นสเปกตรัม
ตารางต่อไปนี้สรุปเส้นสเปกตรัมในอนุกรมบัลเมอร์
อำเภอพระแสง
พระแสง เป็นอำเภอตั้งอยู่ในจังหวัดสุราษฎร์ธานี เป็นที่ตั้งของอนุสรณ์สถานแทรกเตอร์พระราชทาน
ประวัติ
อำเภอพระแสง ถูกจัดตั้งครั้งแรก ปี พ.ศ. 2439 (ร.ศ.114) หรือประมาณ 111  ปีที่ผ่านมา ขึ้นต่อมณฑลนครศรีธรรมราช ครั้งเมื่อวันที่ 1 ตุลาคม 2449 (ร.ศ.124) ทางราชการได้โอนอำเภอพระแสง มาขึ้นกับเมืองไชยา จังหวัดสุราษฎร์ธานี
ที่ตั้งและอาณาเขต
อำเภอพระแสงตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอพระแสงแบ่งเขตการปกครองออกเป็น 7 ตำบล 74 หมู่บ้าน ได้แก่
การปกครองส่วนท้องถิ่น
ท้องที่อำเภอพระแสงประกอบด้วยองค์กรปกครองส่วนท้องถิ่น 9 แห่ง ได้แก่
สกินไวเทนนิง
สกินไวเทนนิง (skin whitening) เป็นเครื่องสำอางหลายประเภทใช้เพื่อช่วยให้ผิวขาวขึ้น
ปัจจุบันสกินไวเทนนิง ช่วยทำให้ผิวขาวขึ้นมาอย่างมีประสิทธิภาพ โดยอาศัยขบวนการในการต่อต้านการสร้างเอ็นไซม์ไทโรซิเนส เพื่อป้องกันไม่ให้ผิวสร้างเมลานินที่ทำให้ผิวมีสีดล้ำหรือดำ สารเคมีที่นียมใช้คือ ไฮโดรควิโนน และสารสกัดจากธรรมชาติต่าง ๆ ที่พบในท้องตลาด ที่มีช่วยทำให้ผิวขาวขึ้น นวลเนียนขึ้น
กิ่งจังหวัดฮิยามะ
กิ่งจังหวัดฮิยามะ (檜山振興局 (Hiyama-shinkō-kyoku)) เป็น 1 ใน 14 กิ่งจังหวัดของฮกไกโด ประเทศญี่ปุ่น จัดตั้งขึ้นเมื่อ ค.ศ. 1897 ครอบคลุมพื้นที่คาบสมุทรโอชิมะด้านตะวันตกซึ่งติดกับทะเลญี่ปุ่น และเกาะโอกูชิริ
เทศบาล
กิ่งจังหวัดฮิยามะเป็นกิ่งจังหวัดที่ไม่มีนคร แต่ประกอบด้วย 7 เมือง ใน 5 อำเภอ
ซัมโฟร์ตีวัน
ซัมโฟร์ตีวัน (Sum 41) เป็นวงพังก์ร็อกจากอะแจกซ์ รัฐออนแทริโอ ประเทศแคนาดา ที่ก่อตั้งวงตั้งแต่ปี ค.ศ. 1996 มีสมาชิกปัจจุบันคือ เดอริก วิบลีย์ (ร้องนำ, กีตาร์ริธึม) เจสัน แม็คคาสลิน (กีตาร์เบส ร้องประสาน) และ ทอม แทกเกอร์ (กีตาร์ลีด ร้องประสานและคีย์บอร์ด)
วงได้ออกแสดงมากมายมากกว่า 300 ครั้งในแต่ละปีและมีทัวร์รอบโลกอันยาวนาน ส่วนมากจะยาวมากกว่า 1 ปี พวกเขายังได้รับการเสนอชื่อเข้าชิงรางวัลจูนและได้รับรางวัล 2 ครั้ง (กลุ่มแห่งปี ในปี 2002 และอัลบั้มร็อกยอดเยี่ยม ในปี 2005 จากชุด Chuck) พวกเขายังได้รับการเสนอชื่อเข้าชิงรางวัลแคนาเดียนอินดีเพนเดนต์มิวสิกอวอร์ดส 3 ครั้ง และในปี 2004 พวกเขาได้รับรางวัลวูดี สำหรับเพลง "The Good Woodie (Greatest Social Impact)" พวกเขายังได้รับการเสนอชื่อเข้าชิงรางวัลเคอร์แรง ในปี 2003 สำหรับสาขาการแสดงสดยอดเยี่ยม
อีเอฟแอลลีกทู ฤดูกาล 2016–17
ฟุตบอลลีกทู ฤดูกาล 2016–17 (หรือเรียกว่า สกายเบตลีกทู ด้วยเหตุผลด้านผู้สนับสนุน) เป็นการแข่งขันฟุตบอลลีกทู ฤดูกาลที่ 13 ของลีกภายใต้ชื่อปัจจุบันและในฤดูกาลที่ 24 ภายใต้รูปแบบการแบ่งลีกปัจจุบัน โปรแกรมการแข่งขันจะประกาศออกมาในวันที่ 22 มิถุนายน ค.ศ. 2016.
มายังลีกทู
เลื่อนชั้นจาก เนชันนัล ลีก ตกชั้นจาก ลีก วัน
จากลีกทู
เลื่อนชั้นสู่ ลีก วัน ตกชั้นสู่ เนชันนัล ลีก
ผู้ทำประตูสูงสุด
แหล่งที่มา: บีบีซี สปอร์ต ''แก้ไขล่าสุด ณ วันที่ 6 พฤษภาคม ค.ศ. 2017''
วัดโพธิ์งาม
วัดพธิ์งาม อาจหมายถึง
วัดศาลาตึก
วัดศาลาตึก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งลูกนก อำเภอกำแพงแสน จังหวัดนครปฐม  มีเนื้อที่วัด 42 ไร่ 89 ตารางวา วัดตั้งอยู่ในเขตรอยต่อ 3 จังหวัด คือ นครปฐม ราชบุรี และกาญจนบุรี
คำว่า ศาลาตึก เป็นซากโบราณสถาน สันนิษฐานว่าเรียกตามประวัติทางโบราณคดีโดยมีหลักฐานที่เหลือร่องรอยไว้เป็นซากอิฐโบราณสร้างเป็นรูปตึกแถว ตามคำบอกเล่าของชาวบ้านเล่าว่า สร้างในสมัยสมเด็จพระพุทธพันปี สำหรับให้คนเดินทางมาพักแรมหลบภัยอันตรายจากสัตว์ร้ายต่าง ๆ ในยามค่ำคืน น่าจะเป็นเส้นทางสำหรับผู้คนที่ไปนมัสการพระแท่นดงรัง จังหวัดกาญจนบุรี ชั้นล่างเป็นที่พักช้างพักม้า ชั้นบนสำหรับเป็นที่พักคนเดินทาง ทางวัดได้อนุรักษ์ไว้นับเป็นโบราณสถานสำคัญในด้านประวัติศาสตร์ท้องถิ่น
สำหรับประวัติการสร้างวัด หลวงพ่อลำเจียก อดีตเจ้าอาวาส ได้ริเริ่มสร้างวัดบริเวณที่ดินของท่านเอง ตั้งแต่ปี พ.ศ. 2489 ประกาศตั้งเป็นวัดเมื่อวันที่ 15 สิงหาคม พ.ศ. 2489 เริ่มแรกท่านได้สร้างอุโบสถเป็นโครงสร้างไม้มุงสังกะสี และตั้งชื่อวัดว่า "วัดศาลาตึก" ด้วยเหตุที่ว่ามีซากอาคารเก่านั้นอยู่ ต่อมาได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2500 เขตวิสุงคามสีมากว้าง 40 เมตร ยาว 80 เมตร หลวงพ่อลำเจียกได้สร้างอุโบสถหลังใหม่โครงสร้างคอนกรีตเสริมเหล็ก แบบทรงไทย หลังคาลด 3 ชั้น 2 มุข ยกพื้นขึ้นสูงเป็น 3 ชั้น ทุกชั้นมีกำแพงแก้ว ปิดทองคำเปลวตามลวดลายทั้งหลังและบานประตูหน้าต่าง แกะสลักเป็นทศชาติชาดก สร้างแล้วเสร็จเมื่อ พ.ศ. 2500 และภายในมีภาพจิตรกรรมฝาผนัง ภาพพระพุทธเจ้าและภาพประเพณีไทย วัฒนธรรมไทย 4 ภาค ส่วนพระประธานประจำอุโบสถ เป็นพระพุทธรูปปางมารวิชัย มีซุ้มเรือนแก้วลงรักปิดทองคำแท้ พร้อมพระอัครสาวก
อะพอลโล 13
อะพอลโล 13 (Apollo 13) เป็นภารกิจมีคนควบคุมภารกิจที่ 7 ในโครงการอวกาศอะพอลโลและเป็นโครงการที่สามที่ตั้งใจลงจอดบนดวงจันทร์ มีการปล่อยยานสู่อวกาศในวันที่ 11 เมษายน ค.ศ. 1970 เมื่อเวลา 14:13 น. ตามเวลามาตรฐานตะวันออกจากศูนย์อวกาศเคนเนดี รัฐฟลอริดา
การลงจอดดวงจันทร์ถูกยกเลิกหลังถังออกซิเจนหมายเลขสองระเบิด เพียงสองวันให้หลังจากปล่อยยาน ทำให้โมดูลบริการ (Service Module) ซึ่งเชื่อมต่ออยู่ติดกับโมดูลบังคับการ (Command Module) ได้รับความเสียหายบางส่วน แม้ลูกเรือประสบความยากลำบากมหันต์จากพลังงานจำกัด การสูญเสียอุณหภูมิภายในยาน การขาดแคลนน้ำสำหรับอุปโภคและบริโภค รวมถึงการต้องซ่อมบำรุงระบบดูดซับคาร์บอนไดออกไซด์เป็นกรณีเร่งด่วน แต่ลูกเรือสามารถเดินทางกลับสู่โลกได้อย่างปลอดภัยในวันที่ 17 เมษายน ค.ศ. 1970 หกวันหลังเริ่มต้นภารกิจ
ยานบินผ่านเข้าใกล้ด้านไกลของดวงจันทร์ที่ความสูง 254 กิโลเมตรเหนือพื้นผิวดวงจันทร์ โดยมีระยะห่างจากโลกสูงสุด 400,171 กิโลเมตร เป็นสถิติมนุษย์ที่เดินทางห่างจากโลกมากที่สุด ภารกิจดังกล่าวมีเจมส์ เอ. โลเวลล์เป็นผู้บัญชาการ โดยมีจอห์น แอล. "แจ็ก" สวีเกิร์ต เป็นนักบินโมดูลบังคับการ และเฟรด ดับเบิลยู. เฮสเป็นนักบินโมดูลลงดวงจันทร์
สวีเกิร์ต ถูกเปลี่ยนตัวมาแทนเค็น แมตทิงลี เพียงไม่กี่วันก่อนออกเดินทาง เนื่องจากแมตทิงลีถูกศัลยแพทย์การบินสั่งห้ามบิน หลังมีความเสี่ยงได้รับโรคหัดเยอรมันจาก ชาร์ลส์ ดู๊ก ผู้บัญชาการตัวสำรองของภารกิจ
แอร์บอร์น
แอร์บอร์น เป็นวงดนตรีร็อคสัญชาติไทยจากกรุงเทพมหานคร ก่อตั้งขึ้นในปี พ.ศ. 2552 จุดเริ่มต้นของวงเกิดจากการร่วมงาน ไซด์โปรเจกต์กันระหว่าง "เทวฤทธิ์ ศรีสุข (หรั่ง ซิลลี่ฟูลส์)" และ "เต๋า นิพนธ์ ไทยเจริญ (อดีตนักร้องนำ วงดราม่าสตรีม)" ซึ่งเป็นการทำงานในรูปแบบไม่มีสังกัด โดยเริ่มผลิตผลงานซิงเกิ้ลแรกออกมาแนะนำตัวด้วยเพลง “คำตอบสุดท้าย” และเผยแพร่ทางสื่อโซเชียลออนไลน์ จนทำให้เป็นที่รู้จักกันในบางกลุ่ม
จากนั้นในปี พ.ศ. 2553 ได้มีการรวบรวมสมาชิกวงเพื่อร่วมงาน และทัวร์คอนเสิร์ต ซึ่งก็ได้สมาชิกที่คุ้นเคย “อรรถ - อภิชาติ ชูแก้ว” ที่ได้ร่วมงานเบื้องหลังในการทำงานกันมาอยู่แล้ว มาเป็นสมาชิกในตำแหน่งกีตาร์เบส อรรถได้แนะนำเพื่อนสนิท คือ “เอม - ยุทธนา ประจิมทิศ” ในตำแหน่งกีตาร์ ซึ่งก่อนหน้านี้ทั้ง 2 คนเคยเป็นสมาชิก และมีผลงานร่วมกันมาก่อนในนามวง "ฮอบบิท" จากนั้น เอม จึงได้ชวนเพื่อนที่เคยเรียนดนตรีมาด้วยกันคือ “เป้ - พรวิทย์ โสนุตมางค์” มาร่วมเป็นสมาชิกในตำแหน่งกลองด้วย
ปี (2555)
แอร์บอร์นได้ปล่อยซิงเกิ้ลเพลง “วันที่ไม่มีเธอ” ซึ่งเป็นแนวเพลงบัลลาดร็อค เพลงช้าที่ถ่ายทอดอารมณ์สะท้อนเรื่องราวของความรัก ที่จมอยู่กับการรอคอยอะไรที่เป็นไปไม่ได้ “เพราะฉันคิดถึงเธอ ห้ามใจไม่ไหว ไม่รู้ว่าต้องทำอย่างไร อยากจะมีคืนวันที่เธอได้ย้อนมา ยังรักเธอสุดหัวใจ แม้จะนานแสนนานเท่าไร เฝ้ารอแต่เธอคนเดียว ยังไม่เปลี่ยนไป”
ปี (2556)
ซิงเกิ้ลเพลง “แค่ลืมมันไป” ถูกปล่อยให้ทุกคนได้ฟังในปี พ.ศ. 2556 เป็นเพลงช้าให้กำลังใจกับหลายๆ คน ที่ผิดหวังจากความรัก และยังจมอยู่กับน้ำตา โดยมิวสิควีดีโอเพลงนี้มีนักแสดงนำจาก "แน็ก ชาลี ไตรรัตน์ (ปอทเจส)" หรือที่หลายๆ คนรู้จักกันในนาม "แน็ก แฟนฉัน" มาถ่ายทอดเรื่องราว... เนื้อหาเพลงเป็นการเปรียบเทียบว่า ถ้าหากวันพรุ่งนี้ยังมี... ชีวิตก็ควรต้องเดินต่อไป การร้องไห้ยึดติดอยู่กับอดีต น้ำตาจากความผิดหวัง ก็จะเป็นสิ่งที่บังตากับอนาคตที่เรายังไม่ได้เจอ “อย่าให้น้ำตาบดบังทำให้เธอมองไม่เห็นใคร ยังมีคนรักเธออีกมากมาย พรุ่งนี้จงก้าวไป ต้องข้ามพ้นภาพความรักที่ลวงตา แค่เธอลืมมันไป”
ปี (2557 - 2558)
แอร์บอร์นได้เว้นการออกซิงเกิ้ลเพลงใหม่นานร่วม 2 ปี จากการออกทัวร์คอนเสิร์ตทั่วประเทศร่วมกับศิลปินร็อคแถวหน้าของเมืองไทย ได้แก่ “แด็กซ์ เอกรัตน์ วงศ์ฉลาด (อดีตนักร้องนำวงบิ๊กแอส)” และวง ”ซิลลี่ฟูลส์” ในนามโปรเจกต์ “ร็อคไรเดอร์” (โปรเจกต์รวม 3 กลุ่มศิลปินที่ประกอบด้วย แด็กซ์ ร็อคไรเดอร์, ซิลลี่ฟูลส์ และแอร์บอร์น)
ปี (2558)
แอร์บอร์นได้กลับมามีซิงเกิ้ลเพลงใหม่อีกครั้งในปี พ.ศ. 2558 ในเพลง "เจ็บที่ยังรัก" เป็นเพลงช้าที่มีเนื้อหาพูดถึง การถูกพลัดพรากจากความรักโดยที่ไม่ทันตั้งตัว ซึ่งเป็นซิงเกิ้ลที่สมาชิกวงได้ลงมือทำงาน และควบคุมการผลิตกันเองทั้งหมดกับสมาชิกปัจจุบันทั้ง 4 คน คือ เต๋า - นิพนธ์ ไทยเจริญ (ร้องนำ), เอม - ยุทธนา ประจิมทิศ (กีต้าร์), อรรถ - อภิชาติ ชูแก้ว (กีตาร์เบส) และ ผิว - กฤตชภัช ธนภัคบวรกิจ (กลอง) โดยมี วอร์นเนอร์ มิวสิก ไทยแลนด์ เป็นผู้จัดจำหน่ายให้
ปี (2559)
กรกฎาคม ปี พ.ศ. 2559 ได้มีซิงเกิ้ลเพลง "ที่ใดมีรัก" โดยเป็นเนื้อหาเพลงที่แต่งขึ้นมาเพื่อเอาใจคนโสด คนเหงาโดยเฉพาะ หากพูดถึงคำว่า “ที่ใดมีรัก” หลายๆ คนมักจะมีความเข้าใจเหมือนกันว่า “ที่นั่นย่อมมีทุกข์” แต่ความจริงแล้ว สำหรับใครอีกหลายๆ คนแล้ว การที่ไม่มีความรักนั้น ก็มีความทุกข์เช่นกัน โดยมี วอร์นเนอร์ มิวสิก ไทยแลนด์ เป็นผู้จัดจำหน่ายให้
ธันวาคม ปี พ.ศ. 2559 แอร์บอร์นได้มีซิงเกิ้ลซึ่งเป็นบทเพลงพิเศษ เพลง "บทเพลงถึงพ่อ" ที่ได้แต่งขึ้นเพื่อถวายความอาลัย น้อมเกล้าน้อมกระหม่อมรำลึกในพระมหากรุณาธิคุณหาที่สุดมิได้ แด่องค์พระบาทสมเด็จพระปรมินทรมหาภูมิพลอดุลยเดชฯ รัชกาลที่ ๙
ปี (2560)
พฤศจิกายน ปี พ.ศ. 2560 แอร์บอร์นมีซิงเกิ้ลในเพลง "ชีวิตที่มีเธอ" โดยเป็นเพลงช้าที่มีเนื้อหาความรักอีกมุมหนึ่งในชีวิตความเป็นจริงของใครหลายๆ คน จากความไม่สมบูรณ์แบบของชีวิต แต่อาจมีความรักที่บริสุทธิ์ที่เป็นสุดท้ายของชีวิตได้ โดยมี วอร์นเนอร์ มิวสิก ไทยแลนด์ เป็นผู้จัดจำหน่ายให้
ปี (2562 - ปัจจุบัน)
แอร์บอร์นมีซิงเกิ้ลใหม่อีกครั้งในปี พ.ศ. 2562 ในเพลง "ลืมหูลืมตา" โดยเป็นเพลงเร็วปานกลางที่เล่าถึงเนื้อหาของภาพความรักที่เคยเห็น คำว่ารักที่เคยได้ยิน เมื่อไม่มีวันย้อนกลับมา การลืมหูลืมตาเพื่อยอมรับความจริง เป็นสิ่งที่ทำให้ชีวิตได้ดำเนินต่อไป โดยมี วอร์นเนอร์ มิวสิก ไทยแลนด์ เป็นผู้จัดจำหน่ายให้
มีฮาอิล มีชุสติน
มีฮาอิล วลาดีมีโรวิช มีชุสติน (Михаи́л Влади́мирович Мишу́стин) เป็นนักเศรษฐศาสตร์และนักการเมืองชาวรัสเซีย ดำรงตำแหน่งนายกรัฐมนตรีรัสเซียตั้งแต่วันพฤหัสบดีที่ 16 มกราคม พ.ศ. 2563
ในวันพุธที่ 15 มกราคม พ.ศ. 2563 เขาได้รับเลือกให้ดำรงตำแหน่งนายกรัฐมนตรีรัสเซีย โดยประธานาธิบดีวลาดีมีร์ ปูติน โดยดำรงตำแหน่งสืบต่อจากดมีตรี เมดเวเดฟ
เดอะ เมทริกซ์ (แฟรนไชส์)
เดอะ เมทริกซ์ (The Matrix) เป็นสื่อแฟรนไชส์อเมริกัน สร้างโดยผู้เขียนบทและผู้กำกับ พี่น้องวาชอวสกี และผู้อำนวยการสร้าง โจเอล ซิลเวอร์ ภาพยนตร์ชุดประกอบด้วยภาพยนตร์สี่เรื่อง โดยเริ่มต้นจาก เดอะ เมทริกซ์ เพาะพันธุ์มนุษย์เหนือโลก 2199 (ค.ศ. 1999) และตามมาด้วยภาพยนตร์ภาคต่ออีกสามเรื่อง ได้แก่ เดอะ เมทริกซ์ รีโหลดเดด สงครามมนุษย์เหนือโลก กับ เดอะ เมทริกซ์ เรฟโวลูชั่นส์ ปฏิวัติมนุษย์เหนือโลก (ทั้งสองเรื่องฉายในปี ค.ศ. 2003) และ เดอะ เมทริกซ์ เรเซอเร็คชั่นส์ (ค.ศ. 2021) ภาพยนตร์สามเรื่องแรกกำกับและเขียนบทโดยพี่น้องวาชอวสกี และผู้อำนวยการสร้างโดย โจเอล ซิลเวอร์ ขณะที่เรื่องที่สี่กำกับโดย ลานา วาชอวสกี และเขียนบทโดย วาชอวสกี, เดวิด มิตเชลล์และอเล็กซานดาร์ เฮมอน วอร์เนอร์บราเธอส์ เป็นเจ้าของแฟรนไชส์ โดยจัดจำหน่ายภาพยนตร์ร่วมกับ วิลเลจโรดโชว์พิกเชอส์ ซึ่งร่วมสร้างภาพยนตร์กับ ซิลเวอร์พิกเชอส์ ในสามเรื่องแรก
ภาพยนตร์ชุดนำเสนอเรื่องราวแนวไซเบอร์พังก์ของการล่มสลายทางเทคโนโลยีของมนุษยชาติ ซึ่งการสร้างปัญญาประดิษฐ์นำไปสู่การแข่งขันของเครื่องจักรที่ตระหนักในตนเอง โดยกักขังมนุษยชาติเอาไว้ในระบบความเป็นจริงเสมือนที่มีชื่อว่า เดอะ เมทริกซ์ เพื่อเอาไว้เป็นแหล่งพลังงาน ในบางโอกาส ผู้ต้องขังบางคนสามารถหลุดพ้นจากระบบและถูกไล่ล่าโดยปัญญาประดิษฐ์ทั้งภายในและภายนอก เพราะถือว่าเป็นภัยคุกคาม ภาพยนตร์เน้นไปที่ชะตากรรมของนีโอ (คีอานู รีฟส์), ทรินิตี (แคร์รี-แอนน์ มอสส์) และมอร์เฟียส (ลอเรนซ์ ฟิชเบิร์น) ที่พยายามปลดปล่อยมนุษยชาติออกจากระบบในขณะที่ถูกผู้ปกครองของมันไล่ล่า เช่น เจ้าหน้าที่สมิธ (ฮิวโก วีฟวิง) เรื่องราวประกอบด้วยการอ้างอิงถึงแนวคิดทางปรัชญา, ศาสนาหรือจิตวิญญาณ ท่ามกลางประเด็นอื่น ๆ ของทางเลือกหรือการควบคุม, สมองในภาชนะผ่านการทดลองทางความคิด, ลัทธิมาซีอานและแนวคิดเรื่องการพึ่งพาอาศัยกันและความรัก อิทธิพลรวมถึงหลักการของตำนาน, อนิเมะและภาพยนตร์โลดโผนฮ่องกง (โดยเฉพาะแนว "วีรบุรุษนองเลือด" และภาพยนตร์ศิลปะการต่อสู้) ภาพยนตร์ชุดมีความโดดเด่นในเรื่องการใช้ฉากโลดโผนที่ออกแบบอย่างหนักและเอฟเฟกต์สโลว์โมชัน "เวลากระสุน" ซึ่งเป็นการปฏิวัติภาพยนตร์โลดโผนที่ตามมาในภายหลัง
ตัวละครและสถานที่ดำเนินเรื่องในภาพยนตร์ได้รับการสำรวจเพิ่มเติมในสื่ออื่น ๆ ที่ตั้งอยู่ในจักรวาลสมมติเดียวกัน ได้แก่ แอนิเมชัน, การ์ตูนและวิดีโอเกม การ์ตูน "บิตส์แอนด์พีซส์ออฟอินฟอร์เมชัน" และภาพยนตร์สั้นตอน ยุคฟื้นฟูศิลปวิทยาที่สอง ใน ดิ แอนิแมทริคซ์ เจาะจินตนาการทะลุโลก มีเนื้อเรื่องก่อนหน้าภาพยนตร์ชุด โดยอธิบายว่าสถานที่ดำเนินเรื่องของแฟรนไชส์มีความเป็นมาอย่างไร วิดีโอเกม เอนเทอร์เดอะเมทริกซ์ เชื่อมโยงเรื่องราวกับภาพยนตร์สั้น เที่ยวบินสุดท้ายของโอซิริส ใน แอนิแมทริคซ์ และเหตุการณ์ใน รีโหลดเดด ขณะที่วิดีโอเกมออนไลน์ เดอะเมทริกซ์ออนไลน์ มีเนื้อเรื่องต่อจาก เรฟโวลูชั่นส์ โดยทั่วไปแล้วสิ่งเหล่านี้จะถูกเขียน, ว่าจ้างหรืออนุมัติโดยพี่น้องวาชอวสกี
นักแสดง
{| class="wikitable collapsible" style="text-align: center; clear: both;" ! rowspan="3" scope="col" style="width:10%;" | ตัวละคร ! colspan="4" | ภาพยนตร์ ! colspan="4" | วิดีโอเกม ! ภาพยนตร์แอนิเมชัน ! style="width:09%;" | เดอะ เมทริกซ์ เพาะพันธุ์มนุษย์เหนือโลก 2199 ! style="width:10%;" | เดอะ เมทริกซ์ รีโหลดเดด สงครามมนุษย์เหนือโลก ! style="width:10%;" | เดอะ เมทริกซ์ เรฟโวลูชั่นส์ ปฏิวัติมนุษย์เหนือโลก ! style="width:11%;" | เดอะ เมทริกซ์ เรเซอเร็คชั่นส์ ! style="width:10%;" | เอนเทอร์เดอะเมทริกซ์ ! style="width:10%;" | เดอะเมทริกซ์ออนไลน์ ! style="width:10%;" | เดอะเมทริกซ์: พาธออฟนีโอ ! style="width:10%;" | เดอะเมทริกซ์อะเวกเคนส์ ! style="width:10%;" | ดิ แอนิแมทริคซ์ เจาะจินตนาการทะลุโลก ! 1999 ! 2003 ! 2003 ! 2021 ! 2003 ! 2005 ! 2005 ! 2021 ! 2003 ! colspan="10" style="background:lightblue;"|
ควันดง
ควันดง เป็นภูมิภาคที่อยู่กับจังหวัดคังวอนเดิมซึ่งปัจจุบันอยู่ในเกาหลี ปัจจุบันนี้ควันดงใช้อ้างถึงจังหวัดคังวอนที่อยู่ในเกาหลีใต้และจังหวัดคังวอนที่อยู่ในเกาหลีเหนือ ชื่อควันดงนี้ยังใช้อ้างถึงบุคคลที่อาศัยอยู่ในภูมิภาคนี้
เดอะ เมทริกซ์ (แฟรนไชส์)
ไซออน / ไอโอ
! rowspan="2" | นีโอ โธมัส เอ. แอนเดอร์สัน ! rowspan="2" | ทรินิตี ทิฟฟานี ! rowspan="2" | มอร์เฟียส ! ไซเฟอร์ ! แทงก์ ! ไนโอบี ! ลิงก์ ! ผบ. ลอค ! เดอะคิด ไมเคิล คาร์ล ปอปเปอร์ ! สมาชิกสภา ฮามานน์ ! กัปตัน โรแลนด์ ! เบน ! ซี ! กัปตัน มิฟูเนะ ! ซิส ! บักส์ ! เซควาญา ! เชเพิร์ด ! เบิร์ก ! เล็กซี ! เฟรยา ! ธาเดียส ! ดูโอ ! ไคเซอร์ ! จู ! รอบบี ! อเล็กซา ! ซานโดร ! ไครอน ! โนนากะ ! ราอูล ! รอกซ์ ! colspan="10" style="background:lightblue;"|
สายลับ
! rowspan="3" | สายลับ สมิธ ! สายลับ โจนส์ ! สายลับ บราวน์ ! สายลับ จอห์นสัน ! สายลับ แจ็กสัน ! สายลับ ทอมป์สัน ! สายลับ ไวต์ ! colspan="10" style="background:lightblue;"|
โปรแกรม
! เทพพยากรณ์ ! ผู้หญิงในชุดสีแดง ! เซราฟ ! เดอะเมโรวินเจียน ! เพอร์เซโฟนี ! คีย์เมกเกอร์ ! สถาปนิก ! รามา คันดรา ! rowspan="2" | ซาตี ! เทรนแมน ! นักวิเคราะห์ ! colspan="10" style="background:lightblue;"|
เครื่องจักร
! เดวส์เอกส์มาคีนา ! เอกอัครราชทูตเครื่องจักร ! ดิอินสตรักเตอร์
อาน รอแบร์ ฌัก ตูร์โก
อาน รอแบร์ ฌัก ตูร์โก (Anne Robert Jacques Turgot) เป็นรัฐบุรุษและนักเศรษฐศาสตร์ชาวฝรั่งเศส ได้รับการนับถือเป็นผู้อุทิศตนยุคแรก ๆ เพื่อเศรษฐกิจเสรี เขาดำรงตำแหน่งขุนคลังเอกในรัชสมัยพระเจ้าหลุยส์ที่ 16
ประวัติ
เขาเป็นบุตรคนที่สามของนายมีแชล-เอเตียน ตูร์โก (Michel-Étienne Turgot) ประธานหอการค้าปารีส เขาได้รับการศึกษาในโรงเรียนโบสถ์ ต่อมาเข้าศึกษาที่วิทยาลัยซอร์บอนใน 1749 และเริ่มสนใจเศรษฐศาสตร์ในปีนั้น เขาเริ่มศึกษาทฤษฎีของฟร็องซัว แกแน (François Quesnay) และแว็งซ็อง เดอ กูร์แน (Vincent de Gournay)
ในปี 1752 เขาได้เป็นสมาชิกสภาอำมาตย์ปารีส (Parlement de Paris), ในปี 1753 ได้เป็นที่ปรึกษาฝ่ายยุติธรรม, ในปี 1760 เขาเดินทางไปฝรั่งเศสตะวันออกและสวิตเซอร์แลนด์ และได้แวะเยี่ยมวอลแตร์ซึ่งกลายเป็นเพื่อนสนิทและผู้สนับสนุนของเขา ต่อมาในปี 1761 ตูร์โกดำรงตำแหน่งเจ้าพนักงานอากร (intendant) ประจำมณฑลลีมอฌ (genéralité de Limoges) และได้ดำรงตำแหน่งนี้ยาวนานถึงสิบสามปี ในช่วงนี้เอง เขาเล็งเห็นปัญหาความเหลื่อมล้ำของระบบภาษี และพยายามเอาทฤษฎีภาษีของแกแนและกูร์แนมาปรับใช้ภายในมณฑลเท่าที่จะทำได้ จุดที่แตกต่างคือ ในขณะที่แกแนและมีราโบผลักดันให้จัดเก็บภาษีอัตราคงที่ (proportional tax) ทุกคนจ่ายภาษีอัตราเท่ากัน แต่ตูร์โกผลักดันให้จัดเก็บภาษีอัตราถดถอย (regressive tax)
เดิมที ประชาชนต้องถูกเกณฑ์แรงงานมาช่วยงานภาคหลวงหนึ่งวันต่อสัปดาห์ เช่น การมาช่วยสร้างถนน ตูร์โกยินยอมให้ประชาชนที่ไม่ประสงค์มาช่วยงานหลวงจ่ายเป็นเงินได้ และยกหน้าที่การสร้างถนนให้แก่ผู้รับเหมา ทำให้ถนนหนทางภายในมณฑลของเขามีคุณภาพดีกว่า
หัวหน้าฝ่ายบริหาร
ตูร์โกได้ดำรงตำแหน่งมุขมนตรีแห่งรัฐ (principal ministre d'État) ควบขุนคลังเอกในเดือนสิงหาคม 1774 สิ่งแรกที่เขาทำคือเสนอต่อองค์กษัตริย์ว่ารัฐบาลจะ "ไม่ล้มละลาย, ไม่เพิ่มภาษี, ไม่กู้ยืม" โดยวิธีหลายประการ นโยบายของตูร์โกประสบความสำเร็จในการลดการขาดดุลการคลัง และสามารถเจรจากับเจ้าหนี้ชาวเนเธอร์แลนด์ให้ลดดอกเบี้ยเงินกู้เหลือ 4% อย่างไรก็ตาม การขาดดุลงบประมาณก็ยังมีจำนวนมากอยู่ดี ทำให้เขาต้องคิดมาตรการอื่นเพิ่มเติม ทั้งการปฏิรูปราชสำนัก, การตั้งกฎหมายเศรษฐกิจเสรี นอกจากนี้เขายังคัดค้านการมีส่วนร่วมของฝรั่งเศสในสงครามปฏิวัติอเมริกา เขามองว่าฝรั่งเศสได้ไม่คุ้มเสียในสงครามครั้งนี้
ในเดือนมกราคม 1776 ตูร์โกซึ่งเป็นผู้นิยมการค้าเสรี ได้ส่งร่างกฤษฎีกาหกฉบับต่อคณะองคมนตรี (conseil du roi) สี่ฉบับสำคัญไม่มาก แต่มีสองฉบับที่กระทบถึงเอกสิทธิ์ จึงเผชิญแรงต้านมหาศาล ได้แก่ การยกเลิกแรงงานเกณฑ์ (corvées) และการยกเลิก jurandes กับ maîtrises ของสมาคมหัตถกรรม ซึ่งจะทำให้ช่างฝีมือทุกคนมีสิทธิ์ทำงานมากเท่าที่ต้องการโดยไม่มีข้อจำกัด กฎหมายหกฉบับนี้ประกาศในราชกิจจานุเบกษาเมื่อวันที่ 12 มีนาคม เมื่อถึงเวลานั้น แทบทุกคนในราชสำนักมองตูร์โกเป็นศัตรู
อ้างอิง
17271781
เอฟเอ็น พี90
เอฟเอ็น พี90 ยังเป็นที่รู้จักกันคือ เอฟเอ็น โปรเจ็กต์ 1990 พีดีดับเบิลยูเอส เป็นปืนกลมือขนาดกะทัดรัดที่ถูกออกแบบและผลิตขึ้นโดยบริษัทเอฟเอ็น เฮอร์สตอล ประเทศเบลเยียม มันถูกสร้างขึ้นเพื่อตอบสนองต่อการเรียกร้องของเนโทในการเข้ามาแทนที่อาวุธปืนที่มีกระสุนขนาด 9x19 ม.ม.พาราเบลลลัม พี90 ได้รับการออกแบบให้เป็นอาวุธปืนที่มีขนาดกระทัดรัด แต่แรงยิงที่ทรงพลังสำหรับพลขับยานพาหนะ ผู้ควบคุมในฐานะพลประจำอาวุธปืน บุุคคลากรเพื่อให้การสนับสนุน หน่วยรบพิเศษ และกลุ่มต่อต้านการก่อการร้าย มักจะถูกเรียกกันว่า อาวุธป้องกันตัวขนาดกะทัดรัด
ด้วยลักษณะการออกแบบบุลพัปขนาดกะทัดรัดพร้อมด้วยกล้องเล็งสะท้อนภาพและการถือควบคุมปืนที่ถนัดทั้งสองข้างได้อย่างเต็มที่ พี90 เป็นอาวุธปืนที่สุดแหวกแนวที่มีรูปลักษณ์ล้ำยุค การออกแบบของมันเป็นการผสมผสานนวัตกรรมหลายอย่าง เช่น แม็กกาซีนด้านบนที่เป็นเอกลักษณ์ และกระสุนขนาดเล็กของเอฟเอ็น กระสุนความเร็วสูง ขนาด 5.7×28มม. คุณสมบัตินอกเหนือจากนั้นในตัว ได้แก่ เลเซอร์ที่สามารถมองเห็นได้ง่ายหรือเลเซอร์อินฟราเรด และแหล่งกำเนิดเรืองแสงทริเธียม
ปัจจุบัน พี90 ได้เข้าประจำการในกองกำลังทหารและกองกำลังตำรวจในจำนวนกว่า 40 ประเทศ เช่น ออสเตรีย บราซิล แคนาดา ฝรั่งเศส กรีซ อินเดีย มาเลเซีย โปแลนด์ และสหรัฐอเมริกา ในสหรัฐอเมริกา พี90 ได้ถูกใช้งานด้วยหน่วยงานบังคับใช้กฏหมายกว่า 200 หน่วย รวมทั้งหน่วยงานลับสหรัฐ (U.S. Secret Service) ในขณะที่ได้มีการพัฒนาและวางตลาดขายในช่วงแรกที่เป็นพีดีดัมเบิลยู แต่ยังสามารถพิจารณาได้ว่าเป็นปืนกลมือหรือปืนไรเฟิลจู่โจมขนาดกะทะรัด ในสหรัฐอเมริกา พี90 ระบบเลือกยิงแบบมาตรฐานของพี90 ได้ถูกจำกัดไว้สำหรับทหาร ผู้บังคับใช้กฏหมาย หรือผู้ถือใบอนุญาตผลิตอาวุธปืนของรัฐบาลกลาง(Federal Firearms License- FFL) ประเภทผู้เสียภาษีที่ประกอบอาชีพพิเศษ (Special Occupational Tax- SOT) ตั้งแต่ปี ค.ศ. 2005 ปืนรุ่นกึ่งอัตโนมัติได้ถูกนำเสนอให้กับผู้ใช้พลเรือนในชื่อว่า พีเอ็ส90
การพัฒนา
พี90 ถูกสร้างขึ้นระหว่างปีพ.ศ. 2529-2530 ในเฮอร์สตอลประเทศเบลเยียม เป้าหมายของมันคือการเข้ามาแทนที่ปืนพกและคาร์บินซึ่งใช้โดยทหารและผู้รักษากฎหมาย เพราะว่าอาวุธเหล่านั้นไม่มีประสิทธิภาพพอในการจัดการเป้าหมายที่สวมเสื้อเกราะกันกระสุน
ในขณะเดียวกันเอฟเอ็นได้ทำการแก้ไขกระสุนพร้อมความตั้งใจที่จะใช้มันในปืนพกกึ่งอัตโนมัติรุ่นเอฟเอ็น ไฟว์-เซเว่น กระสุนใหม่นี้มีชื่อว่าเอสเอส190 ที่มีเหล็กและอะลูมิเนียมเป็นตัวเจาะทะลุ หัวกระสุนอื่นๆ หลายแบบยังได้ถูกสร้างขึ้นมาสำหรับกระสุนใหม่ พี90 รุ่นที่ดัดแปลงแล้วได้ใช้กระสุนแบใหม่ซึ่งปราฎตัวในปีพ.ศ. 2536
การพยาบาลทารกแรกเกิด
การพยาบาลทารกแรกเกิด (Neonatal nursing) คือการปฏิบัติการพยาบาลสำหรับการดูแลทารกแรกเกิด โดยในบางประเทศอาจแบ่งการดูแลออกเป็นการพยาบาลทารกแรกเกิดที่ต่างกันสี่ระดับ ได้แก่: ระดับแรก - การดูแลสุขภาพทารกแรกเกิด, ระดับที่สอง - การดูแลทารกแรกคลอดก่อนกำหนดหรือทารกผู้ป่วย, ระดับที่สาม - การดูแลทารกที่ไม่สามารถใช้การรักษาในระดับที่สองและจำเป็นต้องอาศัยเทคโนโลยีขั้นสูงในการช่วยชีวิต โดยเป็นทางเลือกสำหรับฝ่ายพยาบาลทารกแรกเกิดในห้องไอซียู (ICU) สำหรับทารกแรกเกิดที่มีสุขภาพไม่ดีหรือทารกแรกคลอดก่อนกำหนด และระดับที่สี่ - รวมทักษะทั้งหมดของระดับที่สาม แต่เกี่ยวกับการดูแลทารกแรกเกิดที่วิกฤตและซับซ้อนกว่า เช่นเกี่ยวข้องกับการผ่าตัดหัวใจพิการแต่กำเนิด
คุณสมบัติและความต้องการ
คุณสมบัติในการศึกษาวิชาการพยาบาลทารกแรกเกิดจะแตกต่างกันไปตามแต่ละท้องที่ ซึ่งโรงพยาบาลส่วนใหญ่ต่างต้องการพยาบาลที่สำเร็จการศึกษาและสำเร็จหลักสูตร พยาบาลวิชาชีพ (Registered Nurse) และต้องได้รับการรับรองคุณวุฒิ พยาบาลศาสตรบัณฑิต (Bachelor of Science in Nursing) หรือ พยาบาลศาสตรมหาบัณฑิต (Masters of Science in Nursing) โดยส่วนใหญ่ต้องการผู้มีประสบการณ์ในการทำงานในสถานพยาบาลอย่างน้อยสามปีตามที่โรงพยาบาลได้กำหนดไว้ ซึ่งต้องการใบรับรองด้านการช่วยชีวิตทารกแรกเกิด (Neonatal Resuscitation Provider) และหรือใบรับรองพยาบาลอภิบาลแรกเกิด (Neonatal Intensive Care Nursing) หรือผู้ประกอบการพยาบาลทารกแรกเกิด (Neonatal Nurse Practitioner) โดยอาจต้องมีใบรับรองเหล่านี้ นอกจากต้องเป็นพยาบาลเชี่ยวชาญหรือได้รับการรับรองพยาบาลวิชาชีพ สำหรับผุ้ประสงค์ที่จะทำงานด้านนี้โรงพยาบาลบางแห่งยังต้องการยืนยันการแสดงความสามารถและภาวะผู้นำในการปฏิบัติการ คุณสมบัติที่สำคัญประกอบด้วยความสามารถในการจัดหายา, ความรู้อื่น ๆ ที่จำเป็นสำหรับการดูแลผู้ป่วย, การทำให้ฟื้นจากอาการหัวใจหยุดเต้นหรือปอดหยุดทำงาน และการคำนวณทางคณิตศาสตร์ ตลอดจนความรู้ความสามารถในการใช้เครื่องมืออุปกรณ์ต่างๆ
กีฬาวอลเลย์บอลในโอลิมปิกฤดูร้อน 2008 – รอบคัดเลือก
การแข่งขันกีฬาวอลเลย์บอลในโอลิมปิกฤดูร้อน 2008 รอบคัดเลือก เป็นการแข่งขันวอลเลย์บอลเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 72 ทีม แต่ละประเทศสามารถส่งนักกีฬาเข้าแข่งขันได้สูงสุด 2 ทีม (1 ทีมต่อรายการอินดอร์) และ 4 ทีม ในวอลเลย์บอลชายหาด การคัดเลือกสิ้นสุดเมื่อวันที่ 21 กรกฎาคม ค.ศ. 2008
วัดท่าช้าง (จังหวัดนครนายก)
วัดท่าช้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าช้าง อำเภอเมืองนครนายก จังหวัดนครนายก มีเนื้อที่ 113 ไร่ 17 ตารางวา
วัดท่าช้าง เดิมชื่อ วัดท่าคเชนทร์ ตั้งวัดเมื่อ พ.ศ. 2310 คำว่า "คเชนทร์" มีความหมายตามบันทึกในพงศาวดารสมัยกรุงศรีอยุธยาว่าเมื่อ พ.ศ. 2264 จังหวัดนครนายกมีช้างชุกชุม จนถึงสมัยกรุงรัตนโกสินทร์ ณ บริเวณย่านซื่อ เคยเป็นท่าช้างของโขลงช้างจากทุ่งดงละคร ชื่อของวัดมีความหมายเกี่ยวข้องกับช้างมาตั้งแต่ต้นจึงได้ใช้สัญลักษณ์ช้างไว้ที่หน้าอุโบสถหลังเดิมเป็นช้างสามเศียรและตราประทับเป็นรูปช้าง
เดิมเป็นสำนักสงฆ์สร้างโดยชาวจีน ต่อมาในแผ่นดินพระบาทสมเด็จพระจุลจอมเกล้าเจ้าอยู่หัว พระองค์ทรงพระกรุณาโปรดเกล้าฯ พระราชทานเงินจำนวน 80 ชั่ง เพื่อเป็นทุนในการก่อสร้างอุโบสถ อุโบสถหลังนี้มีลักษณะพิเศษคือเป็นอุโบสถที่มี 5 เสา
เมื่อ พ.ศ. 2462 อุโบสถวัดท่าช้างได้รับการบูรณะโดยพ่อรอกและแม่เฉยคหบดีแห่งเมืองนครนายกซึ่งเป็นอุบาสกอุบาสิกาผู้ศรัทธาในพระพุทธศาสนาอย่างแรงกล้า นายเมนู ฤทธิ์แดง อายุ 61 ปี ราษฎรบ้านท่าช้างเล่าว่าการบูรณะอุโบสถในครั้งนั้นใช้ช่างชาวจีนโดยใช้ดินจากหนองโสนที่อยู่ไม่ไกลจากวัดท่าช้างมาปั้นอิฐและสร้างเตาเผาในบริเวณใกล้เคียงกันแล้วจึงนำอิฐที่ได้มาบูรณะอุโบสถดังกล่าว วัดได้รับพระราชทานวิสุงคามสีมาเมื่อวันที่ 16 ตุลาคม พ.ศ. 2528
เบ็ก
เบ็ก แฮนเซน (Beck Hansen) หรือชื่อเกิดว่า เบ็ก เดวิด แคมป์เบล (Bek David Campbell) เกิดเมื่อวันที่ 8 กรกฎาคม ค.ศ. 1970 เป็นนักดนตรี นักร้อง-นักแต่งเพลง ชาวอเมริกัน เป็นที่รู้จักในชื่อ เบ็ก (Beck) กับแนวเพลงศิลปะป็อปอาร์ต, เนื้อเพลงเสียดสี และการเรียบเรียงแบบโพสต์โมเดิร์น ร่วมกับเพลงแซมเพิล, ดรัมแมชชีน, การแสดงสดด้วยเครื่องดนตรีและเสียงเอฟเฟกต์ เบ็กได้รับเสียงวิจารณ์เกี่ยวกับแนวเพลง ท่ามกลางเสียงที่กล่าวว่าสร้างสรรค์ที่สุดและเป็นนักดนตรีที่แปลกแห่งทศวรรษ 1990 และเพลงอัลเทอร์เนทีฟร็อกในยุค 2000
เขาประสบความสำเร็จในวงการเพลงใต้ดินกับผลงานในช่วงแรก กับแนวเพลงและเนื้อร้องแบบทดลอง เขาเป็นที่รู้จักมากขึ้นกับซิงเกิล "Loser" เพลงฮิตในปี 1994
อัลบั้มที่ประสบความสำเร็จของเบ็ก 2 ชุดทั้งความนิยม และเสียงวิจารณ์ คือผลงานชุด Odelay (1996) และ Sea Change (2002) อัลบั้มชุด Odelay ได้รับรางวัลอัลบั้มแห่งปีของนิตยสารโรลลิงสโตน รวมถึงจากนิตยสารฝั่งอังกฤษ เอ็นเอ็มอีและโมโจ  อัลบั้ม Odelay ได้รับการเสนอชื่อเข้าชิงรางวัลแกรมมี่ในสาขาอัลบั้มแห่งปี
อ้างอิง
1970
ศรุชา เพชรโรจน์
ประวัติ
ศรุชา เพชรโรจน์ มีชื่อเดิมว่า สุพรรษา เพชรโรจน์ เกิดเมื่อวันที่ 21 กันยายน 2533 ที่จังหวัดมุกดาหาร
สำหรับเส้นทางอาชีพในวงการบันเทิงของศรุชา เริ่มต้นจากที่เธอได้เข้าประกวดนางงามต้นเทียนอุบลราชธานี ปี 2553 และได้รับรางวัลรองอันดับ 1 จากนั้น เธอก็ได้เข้าประกวดมิสไทยแลนด์ยูนิเวิร์ส 2553 หลังจากเสร็จสิ้นการประกวด เธอได้มีโอกาสแสดงมิวสิกวิดีโอของปาล์มมี่ในเพลง นาฬิกาเรือนเก่า และ เพลง จับ ของ กรณ์ ศิริสรณ์ (กั้ง) ต่อมา ศรุชาได้รับคัดเลือกให้แสดงละครเรื่องสงครามนางงาม ในบทบาท กนก นิรันดร์ หรือวารุณี นันทา ซึ่งมีชื่อเล่นว่า ไวน์ หนึ่งในผู้เข้าประกวดนางงาม ด้วยบทบาทการแสดงนี้เองทำให้ศรุชาเป็นที่รู้จักในวงกว้าง และมีผลงานด้านการแสดงอีกมากมายเรื่อยมาจนถึงปัจจุบัน
จอห์นนี เลเวอร์
จอห์นนี เลเวอร์ (जॉनी लीवर; ജോണി ലിവർ; เกิด 14 สิงหาคม พ.ศ. 2493) เป็นนักแสดงตลก ชื่อดังของอินเดีย ภาพยนตร์เด่นของเขา คือ อโศกมหาราช ฟ้ามิอาจกั้นรัก สวรรค์เบี่ยง เปลี่ยนทางรัก และ 36 china town บทบาทส่วนใหญ่ที่เขาได้รับ ได้แก่ ผู้ช่วยพระเอกและนางเอก
การบําบัดโดยพืช
การฟื้นฟูสภาพสิ่งแวดล้อมด้วยพืช (Phytoremediation) คือการใช้กระบวนการทำงานของพืชเพื่อเคลื่อนย้าย เก็บ หรือทำให้สารมลพิษในสิ่งแวดล้อมเป็นอันตรายต่อสิ่งมีชีวิตอื่นน้อยลง กลไกของการฟื้นฟูที่สำคัญได้แก่
เทศมณฑลบูเซิว
บูเซิว (Buzău; ) เป็นเทศมณฑลแห่งหนึ่งของประเทศโรมาเนีย เมืองที่ตั้งเทศมณฑลคือบูเซิว
ประชากร
ณ วันที่ 20 ตุลาคม ค.ศ. 2011 เทศมณฑลบูเซิวมีประชากรทั้งหมด 432,054 คน และมีความหนาแน่น 70.7 คนต่อตารางกิโลเมตร โดยประกอบด้วย:
ยักษ์น้ำเงิน
ยักษ์น้ำเงิน อาจหมายถึง
สถานีเคหะ (แก้ความกำกวม)
สถานีเคหะ อาจหมายถึง
วัดหนองยาวสูง
วัดหนองยาวสูง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองยาว อำเภอเมืองสระบุรี จังหวัดสระบุรี มีที่ดินตั้งวัดเนื้อที่ 16 ไร่ 2 งาน
วัดหนองยาวสูงตั้งวัดเมื่อ พ.ศ. 2343 โดยมีพระอาจารย์เกษมเป็นผู้มาดำเนินการสร้างขึ้นได้รับพระราชทานวิสุงคามสีมาเมื่อ พ.ศ. 2350 เขตวิสุงคามสีมากว้าง 5 เมตร ยาว 14 เมตร
อสมการของอาดามาร์
ในคณิตศาสตร์ อสมการของอาดามาร์ (Hadamard's inequality) ให้ขอบเขตบนของปริมาตรของรูปทรงด้านขนานที่มีด้านเป็นเวกเตอร์ ในปริภูมิยูคลิเดียน n มิติ
วัดหนองยาวสูง
ที่ตั้งวัดเป็นเนินสูงเชิงภูเขา อาคารเสนาสนะที่สำคัญ ได้แก่ อุโบสถกว้าง 4 เมตร ยาว 6 เมตร สร้างเมื่อ พ.ศ. 2350 สร้างด้วยคอนกรีตที่ฝาผนังมีภาพจิตรกรรมฝาผนังเขียนด้วยสีฝุ่น เกี่ยวกับพุทธประวัติรวมถึงมีภาพชีวิตความเป็นอยู่ของชาวไทยวน หน้าบันลงรักประดับกระจกเช่นกันแต่เป็นกระจกสี ๆ ทำลวดลายด้านหนึ่งเป็นลายพระอาทิตย์ ด้านหนึ่งเป็นลายพระจันทร์ หลังคาอุโบสถมุงกระเบื้อง เครื่องลำยองทำจากไม้ลงรัก ประดับกระจกสีทอง
อสมการของอาดามาร์
อสมการของอาดามาร์สามารถตีความได้ในทางเรขาคณิตว่า ปริมาตรของรูปทรงจะมีค่ามากที่สุดเมื่อเซตของเวกเตอร์ทั้ง n เป็นเซตเชิงตั้งฉาก โดยในกรณีนี้ ปริมาตรของรูปทรงคือผลคูณของความยาวเวกเตอร์ทั้งหมด
วัดหนองยาวสูง
ศาลาการเปรียญกว้าง 15 เมตร ยาว 20 เมตร สร้างด้วยไม้เมื่อ พ.ศ. 2505 หอสวดมนต์กว้าง 4 เมตร ยาว 12 เมตรสร้างด้วยไม้เมื่อ พ.ศ. 2512 กุฏิสงฆ์จำนวน 5 หลัง เป็นอาคารครึ่งตึกครึ่งไม้ และเจดีย์รูปทรงที่นิยมสร้างในสมัยรัตนโกสินทร์ คาดว่าน่าจะสร้างขึ้นพร้อม ๆ กับวัด ว่ากันว่าภายในมีกรุวัตถุมงคลอยู่
อสมการของอาดามาร์
ให้ M เป็นเมทริกซ์ขนาด n \times n ที่มีเวกเตอร์ v_i เป็นคอลัมน์ที่ i เราสามารถเขียนอสมการของอาดามาร์เป็นประโยคสัญลักษณ์ได้ว่า
เมทริกซ์ M ที่อสมการข้างบนเป็นอสมการ โดยที่เลขแต่ละตัวในเมทริกซ์มีค่า +1 หรือ −1 เท่านั้น เรียกว่า เมทริกซ์อาดามาร์
ชวังเกา
ชวังเกา (Schwangau) เป็นเมืองชนบทในรัฐบาวาเรีย ประเทศเยอรมนี เมืองชวังเกาตั้งอยู่ติดกับชายแดนประเทศออสเตรีย ด้านตะวันตกเฉียงเหนือของเมืองอยู่ติดกับทะเลสาบฟอร์เกิน เมืองนี้เป็นที่ตั้งของปราสาทที่มีชื่อเสียงที่สุดของเยอรมันอย่างปราสาทนอยชวานชไตน์และปราสาทโฮเอินชวังเกา เมืองแห่งนี้ีไม่มีทางรถไฟผ่าน จึงสามารถเข้าถึงได้โดยรถยนต์เท่านั้น ซึ่งโดยปกติแล้วจะมีรถบัสให้บริการจากเมืองฟึสเซินที่อยู่ห่างออกไป 4 กิโลเมตร
กุลมาศ สารสาส
กุลมาศ สารสาส (สกุลเดิม: ลิมปวุฒิวรานนท์; เกิด 20 สิงหาคม พ.ศ. 2535) เป็นนักร้องและนักแสดงชาวไทย อดีตศิลปินค่ายกามิกาเซ่
ขนมจีนมีน้องสาว 1 คน ชื่อ "ขนมหวาน" รัตนรวินท์ ลิมปวุฒิวรานนท์ ผู้เข้าประกวดเคพีเอ็นอวอร์ด ครั้งที่ 24 หมายเลข KPN 10 ขนมจีนออกอัลบั้มแรกในปี พ.ศ. 2550 ร่วมกับเพื่อนๆชาวกามิกาเซ่ในเพลง "ขัดใจ" ส่วนอัลบั้มต่อมาเป็นอัลบั้มเดี่ยวอัลบั้มแรกในแนวพังค์ป็อปสไตล์ตะวันออก ตรงข้ามกับเพื่อนร่วมค่ายอย่าง มิลา จามิล่า พันธ์พินิจ ที่มาในแนวพังค์ป็อปสไตล์ตะวันตก เพลงเปิดตัวซิงเกิ้ลแรกชื่อเพลง "ตามใจปาก" และ มีเพลงฮิต เช่น "ระหว่างเพื่อนกับแฟน", "เสี่ยงมั้ย", "เป็นเพื่อนเธอไม่ได้จริงๆ" , "เลิกกับฉันได้มั้ย" , "แพ้ไม่เป็น" , "อย่าบอกเขาว่าเราเคยคบกัน" , "ไม่มีเธอก็ยังมีฉัน" , "ความเจ็บไม่มีเสียง", "ตามใจปาก" , "อวดเก่ง" , "จะเอาเวลามาจากไหน" , "พรุ่งนี้ฉันจะเป็นแฟนเธอ" , "ทำใจไม่ได้" เคยมีผลงานกับรุจ ศุภรุจกับค่ายเพลง Me record ในเครือ Muzik Move ปัจจุบันได้เซ็นสัญญาเป็นนักร้องในค่ายเอ็กซ์โอเอ็กซ์โอเอนเตอร์เทนเมนต์
ประวัติ
ขนมจีนเริ่มร้องเพลงตั้งแต่วัยหนึ่งขวบ และได้ทำการแข่งขันมาเรื่อย ๆ และเข้าประกวดร้องเพลงในรายการ "เพชร" ของ โมเดิร์นไนน์ทีวี ซึ่งเป็นรายการในเครือของบริษัทอาร์เอส แต่ไม่ได้รางวัล ต่อมาได้รับรางวัลชนะเลิศ สาขาไทยสากลจากเวทีการประกวด KPN junior awards ในปี 2004
เดือนพฤษภาคม 2550 ขนมจีน เปิดตัวครั้งแรกร่วมกับศิลปิน KamiKaze ในเพลง ขัดใจ ต่อมา เดือน สิงหาคม 2550 ขนมจีน ออกอัลบั้มเดี่ยวเป็นลำดับที่ 5 ของค่าย ในชื่อว่า "ขนมจีน" ภายใต้คอนเซปต์ สาว PUNK POP จากฝั่งตะวันออก มีเพลงสร้างชื่ออย่าง ตามใจปาก และ แพ้ไม่เป็น ซึ่งประสบความสำเร็จด้วยยอดดาวน์โหลดเพลงในอัลบั้มสูงเป็นอันดับ 2 ของค่ายในปีนั้น
เดือน กันยายน 2551 ขนมจีน ออกอัลบั้มชุดที่ 2 ชื่อว่า "SPIRIT" ด้วยซิงเกิลเปิดตัวในเพลง ระหว่างเพื่อนกับแฟน และเพลงต่อ ๆ มาคือ อวดเก่ง ถ้าเราจะรักกันและ กอดหมอน
ขนมจีนได้รับเชิญไปร่วมร้องเพลงในเทศกาลดนตรีที่ประเทศญี่ปุ่นถึง 2 ครั้ง ทำให้ในอัลบั้ม SPIRIT มีการนำเพลง ตามใจปาก มาแปลเนื้อเพลงเป็นภาษาญี่ปุ่นเพื่อวางขายในประเทศญี่ปุ่น และในต้นปี 2552 ขนมจีน ยังได้ร่วมเดินทางไปประเทศญี่ปุ่นเป็นครั้งที่สาม เพื่อร่วมเทศกาลดนตรี Thai Festival ครั้งที่ 10 ที่ กรุงโตเกียว อีกด้วย
เดือน มิถุนายน ปี 2552 ขนมจีนปล่อย Single ใหม่จากอัลบั้มชุดที่ 3 "LOVEFUL" เปิดตัวด้วยซิงเกิลแรก เลิกกับฉันได้มั๊ย เพลงอื่น ๆ ในอัลบั้มคือ มีฉันเป็นอะไร และ จะเอาเวลามาจากไหน
ต่อมาเมื่อวันที่ 12 พ.ย. 2552 ขนมจีน ได้รับคัดเลือกเป็นตัวแทนศิลปินไทยดวลไมค์กับศิลปินจีนที่งานเฉลิมฉลองนับถอยหลัง 1 ปี สู่เอเชียนเกมส์ (One year Countdown to Asian Game 2010) ณ กว่างโจว ประเทศจีน สร้างความประทับใจให้กับแฟนๆ ชาวจีนและประเทศไทยเป็นอย่างมาก
เดือน พฤศจิกายน ปี 2553 ขนมจีนกลับมากับอัลบั้มชุดที่ 4 "CYCLE" หลังจากห่างหายจากวงการเพลง 1 ปีเพื่อทำการสอบเข้าเรียนต่อในระดับอุดมศึกษา มีเพลงเปิดตัว ความเจ็บไม่มีเสียง (Silence)  และ ปล่อยเพลง ไม่มีเธอก็ยังมีฉัน (Over You) และต่อมาได้ปล่อยซิงเกิลที่ 3 คือ เสี่ยงมั้ย (Risk)  ที่มีวงSquare Sircle ร่วมแสดงมิวสิกวิดีโอด้วย ขนมจีนก็ได้ปล่อยเพลง อย่าบอกเขาว่าเราเคยคบกัน (Hidden) เป็นซิงเกิลที่ 4 ซึ่งทั้ง 4 ซิงเกิลนี้ก็ฮอตฮิตติดชาร์ตอันดับ 1 ทั่วประเทศอีกด้วย ถือว่าอัลบั้ม Cycle นั้นประสบความสำเร็จเป็นอย่างมาก
นอกจากผลงานในอัลบั้มเดี่ยวแล้ว "ขนมจีน" ตลอดปี 2550-2554 ยังมีผลงานร่วมกับสมาชิกในค่าย Kamikaze มากมาย อาทิ เพลง Forward,รักฉันเรียกว่าเธอ,เพลงรัก,''เพื่อนกัน .. ฉันรักเธอ,Kamikaze WAVE,รักเธอทุกวินาที และ รักสามเรา''
เธอเป็นพิธีกรรายการ One More Time (วันมอร์ไทม์) ทางช่อง You Channel (ยู แชนแนล) ได้จัดรายการคู่กับวีเจรุ่นพี่ คริน Art Floor อีกด้วย เธอแสดงละครเวทีครั้งแรก เรื่อง กุหลาบสีเลือด (Blood Rose) ละครเวทีสนุกเข้มข้น สะท้อนสังคม กำกับและนำแสดงโดย รสสุคนธ์ กองเกตุ (ครูเงาะ) แสดงร่วมกับ ญารินดา บุนนาค,นุ่น ศิรพันธ์ วัฒนจินดา (ผีอีแพง),เอ๋ มณีรัตน์ คำอ้วน และ อุ๋ม อาภาศิริ นิติพน พ.ศ. 2556 ออกอัลบั้มชุดที่ 5 "Meaning" เปิดตัวด้วยซิงเกิลเพลงเกือบจะเร็ว "พรุ่งนี้ฉันจะเป็นแฟนเธอ (Yours)" ต่อมา MV นั้นเพียงแค่ 14 วันมียอดวิวถึง 1 ล้านวิว ซิงเกิลลำดับถัดมา เป็นเพลงแนว Ballad Rock ที่บาดลึกถึงอารมณ์ "ทำใจไม่ได้ ( I can't )" ซึ่งก็ทุบสถิติ 10 วัน 1 ล้าน และมีคำติดปากที่ฮิต คำว่า "อินหรอ" นอกจากนี้เพลง "ทำใจไม่ได้ ( I can't )" ยังมียอดสถิติดาวน์โหลดทั้งเพลงและมิวสิกวิดีโอสูงสุดเป็นประวัติการณ์ของค่าย และต่อมา ขนมจีน ได้ออก Single ใหม่ที่ชื่อ ว่า "พรุ่งนี้ยังมีเหมือนเดิม (Tomorrow) และได้ หวาย มาร่วม Feat. อีกด้วย จากนั้นก็ได้ปล่อย Single " ถ้าเธอไม่เจอเขา ( Change ) " เป็นเพลงสุดท้ายของอัลบั้ม "Meaning" และล่าสุด เธอได้ปล่อย Single ประกอบละครเรื่อง สาปสาง ชื่อเพลง "เธอไม่เคยตาย" ขนมจีนได้ทำการถ่ายทอดจากบทละครสู่เนื้อเพลงได้อย่างครบถ้วน
ด้วยความสามารถด้านการแสดงของขนมจีน จึงมีละครให้ชมอย่างมากมาย ไม่ว่าจะเป็นผู้ชนะสิบทิศ สาปสาง ชิงรักหักสวาท หรือละครเวทีน้ำดีสะท้อนสังคมอย่างกุหลาบสีเลือด ขนมจีนยังมีละครเวทีเรื่อง พระมหาชนก เดอะ ฟีโนมีนอน ไลฟ์โชว์ (MAHAJANAKA THE PHENOMENON LIVE SHOW ซึ่งประกบคู่กับนักแสดงรุ่นใหญ่คับคั่ง ได้แก่ ปอ ทฤษฎี สหวงษ์ แคทรียา อิงลิช เป็นต้น โดยตัวขนมจีนรับบทเป็น พระนางสีวลีเทวี นอกจากนี้เธอยังถูกทาบทามให้รับบทนางเอกในภาพยนตร์สยองขวัญเรื่อง เศียรสยอง ดอกซ่อนชู้ และ สุดแต่ใจจะไขว่คว้า ทางช่องสถานีโทรทัศน์ช่อง 8 อีกด้วย